SPRÁVA ZO ZAHRANIČNEJ PRACOVNEJ CESTY 60/2015

1.  Účastník ZPC:
Terézia Lesayová, Mgr., Centrum vedecko-technických informácií SR, Lamačská cesta 8/A, 811 24 Bratislava, Styčná kancelárie SR pre výskum a vývoj v Bruseli, odborný pracovník, anglický, francúzsky, taliansky 

2.  Zahraničná pracovná cesta:
Belgické kráľovstvo, 1.3.2015 (00:01) – 31.3.2015 (23:59), Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program pobytu sa v marci 2015 riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2015. Od toho sa odvíjali aktivity, ktoré som v rámci pobytu uskutočňovala. Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to v rátane dátumov, časov, miesta konania a informácií o stretnutiach. 
1.	Podpora zapájania sa do medzinárodných projektov a pri ich implementácii
V marci som mala niekoľko konzultácií najmä k Marie Sklodowska-Curie akciám, ktoré sa týkali Individual Fellowship, Innovative Training Network a tiež Cofund akcií. V rámci akcií, ktoré sa týkajú RISE som konzultovala výzvy pri účasti Ukrajiny so vstupom asociačnej dohody do platnosti. Podrobné informácie o stretnutiach sú uvedené v časti 4 tejto správy.  Okrem iného som sa zúčastnila na programovom výbore pre MSCA, na ktorom boli prezentované výsledky z uzavretých výziev. 
V oblasti dopravy som informovala potenciálnych záujemcov o možnosti zapojenia sa do medzinárodného konzorcia CERT PRO, ktoré sa venuje elektromobilite, tá bola následne ďalej konzultovaná so zástupcami GreenWay, ktorí prejavili záujem.  
V oblasti nanotechnológií som informovala potenciálne slovenské subjekty o možnosti zapojenia sa so projektu EagLE, ktorý hľadá partnerov na spoluprácu, ako aj na budúce projekty. Informácia bola pozitívne reflektovaná zo strany Ústavu anorganickej chémie, ktorí boli následne skontaktovaní so zástupcami Poľskej akadémie vied. Zároveň som sa v mesiaci marec zúčastnila semináru, ktorý bol organizovaný PolSCA a kde som získala nové kontakty z Waršavskej technologickej univerzity. 
V marci som mala tiež konzultácie a stretnutie so zástupkyňami Slovenskej poľnohospodárskej univerzity, ktorým som pripravovala dokument pre spoluprácu s Čínou, pre oblasť spoločenskej výzvy 2 a 5, ktorý bol následne prekonzultovaný. Konzultácie sa tiež týkali MSCA a výmeny medzi slovenskými a čínskymi vedcami. Tiež sme prediskutovali ideálne zloženie konzorcia a konzultácie ohľadne získavania partnerov, po ktorom som im následne poslala všetky potrebné kontakty na databázy pre získanie partnerov.   
Za oblasť spoločenskej výzvy 1 som sa zúčastnila Európskeho samitu na inovácie pre aktívne a zdravé starnutie, kde som so zástupcami European Connected Health Alliance diskutovala zapojenie slovenských subjektov do medzinárodnej siete. 
Okrem iného som sa zúčastnila IGLO Open, ktoré bolo organizované fínskou styčnou kanceláriou na tému a jeho téma bola EFSI (zápis je zverejnený na webe SLORD a dostupný všetkým záujemcom). Tiež som sa zúčastnila IGLO pracovnej skupiny pre vesmír a bezpečnosť, ktorého hlavnou témou bol pracovný program pre vesmír na roky 2016/2017. 
1.	Informovanie a školenia
Prevádzkovanie informačného portálu
Webová stránka SLORD zaznamenala v marci 1 609 unikátnych návštevníkov, ktorý sa stránku zobrazili 6 956 krát. Komplexnejšie informácie je možné si pozrieť na grafe nižšie.  

Informácie z podujatí uskutočnených v Bruseli sú priebežne uverejňované v časti Aktuality na webe SLORD. 16. marca 2015 bol zaslaný registrovaným záujemcom SLORD Newsletter. Detailný prehľad o číslach je uvedený nižšie.

Facebookový profil dosiahol 165 likeov.

Organizácia konferencií, seminárov a workshopov v Bruseli a na Slovensku
V marci prebiehali prípravy konferencie zameranej na prezentáciu inteligentnej a zelenej dopravy na Slovensku s plánovaným termínom v júni 2015.
SLORD bude organizovať 14. apríla 2015 IGLO Open. V tejto súvislosti som zabezpečovala cateringové služby na akciu. 
•	Prezentácia a popularizácia slovenského výskumu a inovácií
V priebehu marca som v rámci popularizácie slovenského výskumu navrhla Doc. Alexandru Bitušíkovú z UMB ako národnú expertku do panelovej diskusie na ERA in Action konferencii, ktorá bude tento rok zameraná na prepojenie EHEA a ERA. S danou konferenciou som sa podieľala aj na celkovej príprave konferencie a tiež IGLO Spring recepcie ako členka Steering committee. 
•	Prevádzka SLORD
V marci prebiehali činnosti smerujúce k finálnemu podpisu nájomnej zmluvy na nové priestory, a to na Rue Luxembourg 3. Ďalej som spravila prieskum trhu na sťahovacie firmy a objednala a zabezpečila sťahovaciu službu, ktorá presťahovala kancelársky nábytok na Rue du Luxembourg 3.  

4.	Stručný priebeh rokovaní, resp.  študijného pobytu:
Pre lepšie prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

Marec 2015	
Dátum	Čas	Miesto	Účastník (SLORD)	Účastníci	Podujatie	
3.3.2015	11:30-12:30	Avenue de Cortenbergh 80, Fínske veľvyslanectvo	Terézia Lesayová, Daniel Straka 	 IGLO	IGLO Open – Investment Plan for Europe – What´s in it for R&D	
6.3.2015	11:00-15:00	KoWi, Rue du Trône 98	Terézia Lesayová, Lenka Múdra		KMM-VIN, the European virtual institute and its vision on advanced materials R&D	
9.3.2015	09:00-17:30	Brussels Square meeting centre	Terézia Lesayová, Lenka Múdra		European Summit on Innovation for Active and Healthy Ageing	
10.3.2015	9:00-16:00	Brussels Square meeting centre	Terézia Lesayová, Lenka Múdra	 	European Summit on Innovation for Active and Healthy Ageing	
12.3. 2015	09:30 – 17:00	EK - Borschette	Terézia Lesayová		Programový výbor Marie Sklodowska-Curie Actions 	
16.3.2015	14:30-17:00	Rue du Trône 98	Terézia Lesayová, Daniel Straka, Lenka Múdra	 	PACITA – výstupy projektu	
18.3. 2015	14:00 – 16:00	CLORA	Terézia Lesayová		IGLO Pracovná skupina pre vesmír a bezpečnosť - SPACES	
19.3 2015	18:00 – 20:00	Square Marie-Louise 2, Lodzkie Region in Brussels	Terézia Lesayová		Networking Reception & Exhibition – Boosting economic growth	
20.3 2015	08:30 – 17:00	Committee of Regions, Rue Beliard	Terézia Lesayová, Lenka Múdra		Boosting economic growth and facilitating investments through Bioeconomy: How to build effective regional strategies	
24.3 2015	12:00 – 14:00	Rue du Trône 98	Terézia Lesayová 		Political vs. Scientific objectives: What shall H2020 reserach funding achieve?	
25.3.2015	17:00 – 18:00	Rue du Trône 98	Terézia Lesayová, Pavol Sabela 		Farewell glass of wine – Anna Voseckova, CZELO	
26.3.2015	08:30 – 15:00	Brussels Meeting Centre	Terézia Lesayová 		EU Climate Alliance General Assembly  2015	

Stretnutia a rokovania

Marec 2015	
Dátum	Čas	Miesto	Účastník (SLORD)	Účastníci	Téma stretnutia	Záznam	
9.3.2015	11:00 – 12:00	Nether	Terézia Lesayová	IGLO členovia „Steering committee for ERA in Action“ 	ERA in Action – zatriedenie expertov, finálny zoznam pozorovateľov, IGLO Spring Reception  	- Sfinalizovanie zoznamu key note rečníkov a spravodajcov (zmeny a náhrady)
-sfinalizovanie a zatriedenia národných expertov 
- zoznam pozorovateľov z organizácií sídliacich v Bruseli ich finálne schválenie a určenie dátumu pozvánky 
- IGLO Spring Reception
- diskusia ohľadom ďalších krokov – briefing expertov, proces draftovania, stretnutie so spravodajcami 	
12.3. 2015	12:30-13:00	Borschette	Terézia Lesayová	Michal Fedák – zástupca výkonnej riaditeľky SAIA	MSCA a ERA in ACtion 	Výmena aktuálnych informácií v oblasti MSCA a konzultácia k výberu vhodného národného experta pre konferenciu ERA in Action	
13.3.2015	12:00 – 13:30	Place Jourdan 	Terézia Lesayová	Dominika Forgáčová – BSK	 SLORD a BSK		
17.3. 2015	09:00 – 11:30	Place du Luxembourg	Terézia Lesayová, Daniel Straka	Danka Moravčíková - koordinátor aktivity AgroBioTech Transfer Centrum a projektová manažérka SPU v Nitre
Izabela Adamičková – odborný pracovník SPU
Natália Turčeková – prodekanka pre zahraničné vzťahy a prácu s verejnosťou SPU	Slovenská poľnohospodárska univerzita v Nitre a jej zapojenie do projektov H2020 a COST	- Výzvy COST
- Horizont 2020 a výzvy v Societal Challenge 2 a 5
- Spolupráca s Čínou a výzvy určené na medzinárodnú spoluprácu 
- Marie Sklodowska-Curie Akcie a výzvy vhodné na mobilitu pre SPU
- konzultácie ohľadne partnerov do projektov a zloženie konzorcia 
	
17.3. 2015	14:30 – 15:30	Place du Luxembourg	Terézia Lesayová	Mgr. Peter Teglás, PhD.	MSCA – Individual Fellowship	Konzultácie k podaniu návrhu projektu v rámci MSCA - IF	
25.3. 2015	18:00 – 19:00	Place du Luxembourg	Terézia Lesayová	Iveta Hermanovská	MSCA a SC1	Výmena aktuálnych informácií v oblasti MSCA a SC1 	
27.3. 2015	13:00 -14:30 	Place Jourdan	Terézia Lesayová	Dušan Šándor – SZ SR, Ivan Hromada – SZ SR	SZ SR a SLORD	-pracovný program 2016-2017 pre vesmír 
- vzdelávanie a mládež 	

5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2015. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
Je potrebné pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov. Tieto budú zverejňované na webe SLORD. Tieto informácie budú tiež pravidelne posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. 
Vzhľadom na presťahovanie SLORD do nových priestorov, ktoré začneme využívať od 1. apríla 2015 bude potrebné informovať záujemcov (univerzity, SAV, firmy a pod.) o možnostiach využívania priestorov na stretnutia a rokovania. Zároveň tiež bude potrebné informovať národných delegátov a NCP o možnostiach organizácie pre-meetingov v priestoroch, ktorými SLORD disponuje. 
Podpora kvalitného networkingu bude prebiehať aj prostredníctvom podujatia, ktoré sa bude organizovať pri príležitosti presťahovania sa do nových priestoroch. V budove má svoje sídlo množstvo regiónov, 2 styčné kancelárie a ďalšie záujmové združenia (napr. ERRIN).
Naďalej bude treba poskytovať pomoc a podporu pri riešení problémov vyskytujúcich sa v projektoch, ako aj pri procese, ktorý vedie k podpisu zmlúv (napr. Teaming for Excellence).
Veľmi pozitívne ohlasy sme získali od účastníkov COST Info Day, ktorý sa konal 20. marca 2015 v Bratislave. Bude potrebné pokračovať v informovaní a podpore slovenských účastníkov aj v tomto nástroji. 
2.	Informovanie a školenia
Bude mimoriadne dôležité naďalej monitorovať a vyhodnocovať vývoj politík EÚ, a to najmä s dôrazom na prípravu nového WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné ďalej pokračovať v poskytovaním kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
SLORD je aktuálne v procese prípravy viacerých podujatí. 14. apríla 2015 budeme organizovať IGLO Core a IGLO Open zamerané na výskumnú a inovačnú dimenziu Energetickej únie. Pozvaným rečníkom je Manuel Szapiro z kabinetu podpredsedu EK Maroša Šefčoviča. Zároveň bude potrebné pokračovať v kvalitnej príprave V4 konferencie zameranej na Secure Data. 
V apríli príde tiež k výmene stážistov. Bude potrebné kvalitne zaučiť novú stážistku, ktorá bude v SLORD pôsobiť do konca júna 2015. Zároveň bude tiež potrebné začať s výberom stážistov na roky 2015/2016. Mali by sme osloviť jednotlivé univerzity a SAV. 
3.	Prezentácia a popularizácia slovenského výskumu a inovácií
Bude potrebné aktívne lobovať a presadzovať účasť Slovákov na konferenciách. V súčasnosti máme rozpracované účasti slovenských expertov na IGLO Spring Reception a WIRE conference. 

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom.

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                  ......................................
Dátum: 13.4.2015
								
Správu schválil:  prof. RNDr. Ján TURŇA, CSc., generálny riaditeľ  ......................................